《寓白沙公馆阻海寇四日风利渡海次日抵英利遇陈自所同宿驿西偏》
明代·李一夔

怀归每恨到家迟，迟速乾坤自有期。孤馆天留三日榻，片时风利一帆飞。

长途有分从羸马，薄酒无钱任典衣。旧话喜逢贤太守，不妨萍迹驿前扉。

作者简介：李一夔，字应教，号毅轩。东莞人。德修子。明世宗嘉靖十七年（一五三八）贡生。官海丰、琼山训导。民国张其淦《东莞诗录》卷一二、民国《东莞县志》卷四五有传。